РАЗРЕД - други

ТЕМА – Зима

Свет око нас - Зима -утврђивање

Чувари природе - Зимске спавалице - обрада

Српски језик - ''Сликарка Зима''Д. Максимовић – утврђивање

Математика – Сабирање и одузимање до 100 - утврђивање

ЦИЉ ЧАСА – Утврђивање и проширивање знања о основним карактеристикама зиме, о бајкама и бајци ''Сликарка зима'' ,стицање знања о животињама које преспавају зиму и о начинима њихове припреме за зимски сан, утврђивање сабирања и одузимања до 100 и решавање текстуалних задатака саистим рачунским операцијама,

НАСТАВНЕ МЕТОДЕ – монолошка,дијалошка, илустративна, текстуална, метода писаних радова, метода излагања, кооперативна

ОБЛИЦИ РАДА- индивидуални, фронтални, групни

КОРАЦИ

\*Асоцијација PPT –коначно решење - Зима

\*Истицање циља часа и начина рада

\*Разговор о зими праћен фотографијама зиме у ппт.

Шта је зима? Какво је време зими? Које зимске падавине знате? Како се људи облаче зими? Ко се највише радује зими? Зашто? Које су зимске игре? Да ли се деца радују и неким зимским празницима?Којим? Колико трају зимске обданице, а колико ноћи? У колико сати зими пада мрак? А лети?

* Зима почиње 21.12, а завршава се 20.3. Иако зима траје до средине мартa, март се не сматра зимским већ пролећним месецом. Зимски месеци су: децембар, јануар и фебруар.
* Испред себе имате календаре, пронађите ове месеце, видите колико дана трају па израчунајте колико дана укупно траје зима.

Решавају самостално задатак и решење записују на таблици и подижу на мој знак.

-Свако годишње доба траје око 90- 91 – 92 дана.

Зима доноси хладноћу и глад у свет животиња. Неке немају чиме да се хране и гладне су, а неке спремне дочекају зиму или преспавају њен већи део.

На који начин се оне животиње које нису отишле у топлије крајеве сналазе за храну? Где је налазе? Ко им помаже? Како? Знате ли неке животиње које преспавају зиму?

Медведи, јазавци, мишеви,јежеви, хрчци лети доста једу да би испо коже створиле дебеле наслаге сала које троше преко зиме.

\*Рад у групама – ученици добијају папире са информацијама о једној животињи спавалици а након тога и питања на која одговарају. Свака група има и по један математички задатак везан за одговарајућу животињу. Представник сваке групе извештава.

1. група

Веверице током јесени сакупљају плодове, жирове, орахе, лешнике и спремају их у складишта ( гнездо у дрвету) како био у тренуцима буђења имале шта да једу. Друге животиње које нису биле вредне знају да им украду храну и оне тада остају без залиха.

1. На који начин се веверице припремају за зиму?
2. Где је веверицама склониште зими?
3. Веверица је пред почетак зиме сакупила 23 жира, 34 ораха и 18 лешника. Колико је укупно плодова сакупила­?

2. група

Медвед преко лета доста једе како би испод коже створио дебеле залихе хранљивих материја. Медвед заспи већ у јесен. Нема чврст сан јер чује све око себе па се често буди и тада устаје и лута около у потрази за храном.

1. На који начин се медвед припрема за зиму?
2. Да ли се медвед буди зими? Зашто?
3. Ако је медвед заспао 13.12. а пробудио се 27.12. , колико је дана спавао

3.група

Јеж удвостручи своју тежину ( два пута) стварајући сало испод коже које троши зими. Он има гнездо у земљи ушушкано у пуно сувог лишћа па му је топло целе зиме.

1. На који начин се јеж припрема за зиму?
2. Где јеж преспава зиму?
3. Ако је почетком лета јеж имао 2kg, колико ће имати пред почетак зиме?
4. група

Хрчак пада у зимски сан само ако је напољу доста хладно . Он тада одлази у своју јазбину и непомичан је, слабо дише, температура тела му је ниска тако да изгледа као да није жив. Повремено се буди и иде у потрагу за храном.

1. Када хрчак пада у зимски сан?
2. Како изгледа док спава? Зашто?
3. Ако је хрчак спавао од 8. јануара до 23.јануара, колико је дана преспавао у јануару?

\* Наставак разговора о Зими.

-Видели смо како се животиње припремају за зиму, а шта је са биљкама, припремају ли се и оне? Како? Како изгледа дрвеће зими? Зашто нема лишћа? Које то дрвеће и даље има лишће? Како се још зове зимзелено дрвеће? Знате ли неку врсту четинарског дрвећа? Знате ли неку причу у којој се четинари жале да им је хладно?

\* Краћа анализа ''Сликарке Зиме'' кроз разговор и уз помоћ ппт.

-Кога четинари моле за помоћ? Да ли им она помаже? Како? Којој врсти текстова припада овај текст? Зашто је то бајка? Шта је нестварно у овом тексту? Ко је написао ову бајку? Како се зову бајке за које знамо ко их је написао? А оне за које не знамо писца? Ко су ликови у овој бајци? Када се дешава радња? Где? Шта Зима дарује деци? Којим бојама слика? Да ли је успела да обрадује децу? Како ми можемо да обрадујемо наше најдраже?Какву бисте слику ви волели да вам наслика Сликарка Зима?

Решавање задатка у ппт – повежи поступке са одговарајућим особинама Сликарке Зиме

\*Рад у групама – Све четири групе добијају исте математичке задатке чија тачна решења откривају одговарајуће делове слагалице( решења слагалица су слике зиме). Када група сложи слагалицу у зависности од слике добија и задатке везане за свет око нас или српски језик или математику или чуваре природе. Представник сваке групе извештава.

\*Израда паноа на тему зима уз помоћ слика добијених слагањем и уз помоћ записа група.

\*Певање песме о зими по избору ученика